AIŠKINAMASIS RAŠTAS

Dėl molėtų rajono savivaldybės tarybos 2019 m. liepos 25 d. sprendimo Nr. B1-53 "dėl pareigybių aprašymų PATVIRTINIMO" pakeitimo

1. **Parengto tarybos sprendimo projekto tikslai ir uždaviniai.** Tikslasatsižvelgus įLietuvos Respublikos valstybės saugumo departamento 2019 m. vasario 28 d. raštą Nr. 18-2200 „Dėl patikrinimo metu nustatytų trūkumų šalinimo“ patikslinti administracijos direktoriaus, administracijos direktoriaus pavaduotojo pareigybių aprašymuose nustatytus specialiuosius reikalavimus įrašant „atitikti teisės aktuose nustatytus reikalavimus, būtinus išduodant leidimą dirbti ar susipažinti su įslaptinta informacija“. Iki šiol galiojusiame pareigybės aprašyme buvo įrašytas specialus reikalavimas turėti leidimą dirbti ar susipažinti su įslaptinta informacija žymima slaptumo žyma „Riboto naudojimo“. Vykdant Valstybės tarnautojų pareigybių aprašymo ir vertinimo metodikos, patvirtintos Lietuvos Respublikos Vyriausybės 2018 m. lapkričio 28 d. nutarimu Nr. 1176 „Dėl Lietuvos Respublikos valstybės tarnybos įstatymo įgyvendinimo“, 10.6 punkto nuostatas valstybės tarnautojui turi būti nustatomi specialūs reikalavimai, susiję su pareigybei priskiriamų funkcijų specifika, tai yra, asmenų, kurių darbas susijęs su įslaptintos informacijos naudojimu ir apsauga, pareigybių aprašymuose turi būti įrašytas specialus reikalavimas. Lietuvos Respublikos paslapčių apsaugos koordinavimo komisija 2015 10 01 protokolu Nr. 56-4 nustatė, kad leidimus „Slaptai“ turi turėti visų savivaldybių administracijų direktoriai, jų pavaduotojai.
2. **Šiuo metu esantis teisinis reglamentavimas.** Lietuvos Respublikos valstybės tarnybos įstatymo 8 straipsnio 4 dalies 5 punktas nustato, kad savivaldybės administracijos direktoriaus, jo pavaduotojo ir savivaldybės kontrolieriaus pareigybių aprašymus tvirtina savivaldybės taryba. Pareigybių aprašymai parengti vadovaujantis Valstybės tarnautojų pareigybių aprašymo ir vertinimo metodikos, patvirtintos Lietuvos Respublikos Vyriausybės 2018 m. lapkričio 28 d. nutarimu Nr. 1176 „Dėl Lietuvos Respublikos valstybės tarnybos įstatymo įgyvendinimo“.
3. **Galimos teigiamos ir neigiamos pasekmės priėmus siūlomą tarybos sprendimo projektą.**

**4. Priemonės sprendimui įgyvendinti**

**5. Lėšų poreikis ir jų šaltiniai (prireikus skaičiavimai ir išlaidų sąmatos) .** Lėšų poreikio nėra

**6. Vykdytojai, įvykdymo terminai**